61975J0127
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 22ας Ιουνίου 1976 (
*1
)
Αντικείμενο της υποθέσεως:
Ερμηνεία του άρθρου 95, πρώτη παράγραφος, της Συνθήκης ΕΟΚ, σε σχέση με την επιβολή φόρου επί του ζύθου που εισάγεται στην Ομοσπονδιακή Δημοκρατία της Γερμανίας από άλλα κράτη μέλη.
Διατακτικό της αποφάσεως:
1.
Το γεγονός ότι ένα κράτος μέλος επιβάλλει φόρο στα εισαγόμενα από άλλο κράτος μέλος προϊόντα σύμφωνο με διαφορετική μέθοδο υπολογισμού ή με διαφορετικό τρόπο, όπως με την επιβολή κατ' αποκοπή ποσού στη μια περίπτωση και προοδευτικού στην άλλη, από εκείνους που ισχύουν για το φόρο που επιβάλλεται στα ομοειδή εγχώρια προϊόντα είναι ασυμβίβαστο προς το άρθρο 95, πρώτη παράγραφος, της Συνθήκης ΕΟΚ, όταν στα εγχώρια προϊόντα έχει επιβληθεί, έστω και σε ορισμένες μόνο περιπτώσεις, λόγω της προοδευτικής φορολογικής επιβαρύνσεως, χαμηλότερος φόρος από τον επιβληθέντα στα εισαγόμενα προϊόντα.
2.
Η επέκταση στον εισαγόμενο σε κράτος μέλος ζύθο της επιβολής προοδευτικού φόρου που προβλέπεται για τον εγχώριο ζύθο, ο οποίος όμως επιβάλλεται στην ποσότητα του εισαγόμενου ετησίως από τον ίδιο εισαγωγέα ζύθου, ενώ η φορολόγηση του εγχώριου ζύθου γίνεται σε σχέση με την ποσότητα ζύθου που παράγεται ετησίως από την κάθε ζυθοποιία, δεν συμβιβάζεται με το άρθρο 95, πρώτη παράγραφος, της Συνθήκης, στο μέτρο που στο ζύθο προελεύσεως ζυθοποιίας άλλου κράτους μέλους κατά τη διάρκεια ενός έτους επιβάλλεται υψηλότερος φόρος από τον πλήττοντα ίση ποσότητα ζύθου παραγόμενου από εγχώρια ζυθοποιία κατά την ίδια περίοδο.
3.
Όταν ένα κράτος μέλος επέλεξε την επιβολή στον εγχώριο ζύθο, προοδευτικού φόρου, υπολογιζόμενου βάσει της ποσότητος που παράγει κάθε ζυθοποιία κατά τη διάρκεια ενός έτους, το άρθρο 95, πρώτη παράγραφος, δεν τηρείται πλήρως παρά μόνο αν στον αλλοδαπό ζύθο επιβάλλεται ο ίδιος ή κατώτερος φόρος, επιβαλλόμενος επίσης στις κατά τη διάρκεια ενός έτους παραγόμενες ποσότητες ζύθου από κάθε ζυθοποιία.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η γερμανική.